ཧཾ
།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་འགྲེལ་པ་དང་བཅས་པའི་རྒྱ་ཆེར་བཤད་པའི་ལེགས་བཤད་གསེར་ཕྲེང་ཞེས་བྱ་བ་བཞུགས་སོ།།

༄༅༅།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་འགྲེལ་པ་དང་བཅས་པའི་རྒྱ་ཆེར་བཤད་པ་ལེགས་བཤད་གསེར་གྱི་ཕྲེང་བ་ཞེས་བྱ་བ།
རྒྱལ་བ་མ་ཕམ་པ་ཐུགས་རྗེ་ཆེན་པོ་དང་ལྡན་པ་ལ་གུས་པས་ཕྱག་འཚལ་ལོ།།པད་དཀར་མིག་དང་རི་འཇོམས་གསེར་གྱི་མངལ།།ཉ་ཡི་ཏོག་དང་གག་འཛིན་པ་སོགས།།ཆེར་རློམ་རྣམས་ཀྱི་ལམ་
ལས་ཆེར་འཕགས་པ།།རྒྱལ་བའི་ལུགས་བཟང་རིང་དུ་རྒྱལ་གྱུར་ཅིག།རབ་དཀར་ལྷག་པས་མ་དག་པའི་གསེར་གཞི་ཞེ་སྡང་རྡུལ་གྱིས་དབེན་པའི་སྟེང་།།གཏིང་མཐའ་བྲལ་བའི་སྟོང་ཉིད་རྒྱ་མཚོ
བརྩོན་པའི་མགྱོགས་འཕྲོས་བསྲུབས་ལས་བསྐྲུན།།རྒྱ་ཆེན་སྤྱོད་པའི་རླབས་ཆེན་ལེགས་འཁྲིགས་བསྡུ་བཞིའི་ཆུ་གཏེར་སྐེ་རགས་ཅན།།ཕུན་ཚོགས་དཔལ་གྱིས་མངོན་པར་མཐོ་བའི་སྐྱབས་གསུན།

ལྷུན་པོ་གཙུག་གྲིས་མཆོད།།དཔག་ཡས་ཡོན་ཏན་ནོར་བུས་གཏམས།།སྐལ་ལྡན་གླུ་དབང་རྣམས་ཀྱིས་བསྟེན།།སྲས་བཞིའི་ཆུ་གཏེར་བཞི་བསྐྲུན་པ།།རྒྱལ་ཡུམ་མ་དྲོསཽ་
ཆེན་གྱིས།།གཞུང་ལུགས་འདབ་བརྒྱའི་ཕྲེང་བ་ཚར་དུ་དངར།།རྣམ་དཔྱོད་ལོ་འདབ་ཆ་ཤས་ཡོངས་སུ་རྫོགས།།ལེགས་བཤེད་འོད་སྟོད་ཟེར་གྱིས་ཁ་ཕྱེ་བའི།།བདག་བློ་བདེ་དཀར་ཚལ་དེ་རིང་དུ་སྐྱོངས།།
རྣམ་དག་ལེགས་ལམ་ལམ་གྱི་མཆོག་གྱུར་རྒྱལ་དང་དེ་སྲས་སློབ་མའི་ཡུམ།།ཡུམ་དོན་ཆེས་ཟབ་ཟབ་མོའི་མདོ་སྡེར་སྦས་པའི་ཚུལ་གྱིས་གསུངས་པ་གང་།།གང་གི་ཚིག་དོན་དོན་བཞིན་གསལ་བར
ཉིད་ཀྱིས་ཇི་བཞིན་རྟོགས་པ་དེ།།དེ་ལྟར་ལེགས་སྟོན་སྟོན་པའི་རྒྱལ་ཚབ་རྒྱལ་སྲས་མི་ཕམ་མགོན་དེ་རྒྱལ།།གང་ལ་བརྟེན་ན་ཡུམ་དོན་རྒྱ་མཚོ་ཡི།།འཇུག་ངོགས་ཆེ་དེར་བདེ་ཟག་སྒྲོལ་བའི་གྲུ།།རྒྱལ་

རྒྱན་འདི་གང་གི་ཐུགས་རྗེ་ཡིས།།འགྲོ་ལ་སྣང་མཛད་ཐོགས་མེད་དེ་ལ་འདུད།།རབ་གསལ་ཆེས་མྱུར་སྤོབས་པས་བསྒྲུབས་པའི་རིགས་པའི་གློག་ཕྲེང་དྲག་ཏུ་འཁྱུག།མི་ཤེས་ཚོ་གདུང་ཀུན་ནས་བསིལ་བྱེད་ལེགས
བབཤད་ཆུ་ཡི་ལྗིད་ཀྱིས་ནོན།།སྟོང་ཉིད་ང་རོ་རབ་ཏུ་བརྗིད་པའི་འབྲུག་སྒྲའི་དཔལ་གྱིས་ཉེར་མཛེས་པ།།སེང་བཟང་ཞེས་གྲགས་ཆུ་འཛིན་གང་དེ་ཐུབ་བསྟན་ན་མཁའི་རྒྱན་དུ་གྱུར།།ཀཻ་ལ་ཤ་ཡི་མདངས་འཕྲོག་པའི།།ས་
འཛིན་དཀར་པོས་ཕྱོགས་རྣམས་ཀུན།།བར་མཚམས་མེད་པར་དཀྲིགས་ན་ཡང་།།མི་ཤེས་སྨག་རུམ་འཐིབས་པ་འདིར།།རྒྱལ་བའི་བཀའ་དང་དེ་དོན་འབྱེད་ལ་དབང་དུ་གྱུར་པའི་མཁས་པའི་གསུང་།།སྒྲ་དོན་ཇི་བཞིན་
ལེགས་པར་བསྒྱུར་ནས་འགྲོ་བ་རྣམས་ལ་ཐར་པའི་ལམ།།གསལ་བར་མཛད་པས་གྲངས་རིའི་ཁྲོད་འདི་ལྷ་དང་བཅས་པའི་འཇིག་རྟེན་གྱི།།ཅོད་པན་ཐོད་ཀྱིས་བཀུར་བའི་ཞིང་དུ་བརྩོན་པ་དུ་མྱས་བསྒྲུབས་པ་གང་།།སྤྲུལ་པའི
ལོ་པཎ་རྣམས་དང་ནི།།ས་སྐྱོང་བློན་པོར་བཅས་པ་ལ།།དུས་རྣམས་ཀུན་ཏུ་བདག་གི་ཡིད།།རབ་དང་སྒོ་ནས་སྐྱབས་སུ་མཆི།།དོན་ཟབ་རྒྱལ་བའི་གསུང་གི་གྲུར་ཞུགས་ཏེ།།གྲུབ་མཐའ་རྒྱ་མཚོའི་ཕ་རོལ་སོན་གྱུར་ཅིག།རྣམ་

གྲོལ་རིན་ཆེན་གླིང་དུ་ལུས་ཅན་རྣམས།།ཀུན་ནས་བཀྲི་མཛད་ཆོས་རྗེའི་ཞབས་ལ་འདུད།།བློ་གས་རྒྱུ་སྐར་བྱེ་བའི་དབུས་ན་བརྗིད།།འཕྲིན་ལས་འོད་དཀར་ཕྱོགས་བཅུ་ཀུན་ཏུ་གསལ།།ལེགས་བཤད
བདུད་རྩིའི་ཟེར་གྱིས་བདག་བློའི་མཚོ།།མཛེས་པ་སྐྱེད་མཛད་ཡོངས་འཛིན་རྣམ་བཞི་རྒྱལ།།ངེས་དོན་སྦྲང་རྩིའི་བཅུད་ཀྱིས་སྟོབས་རྒྱས་ཤིང་།།གསུང་རབ་པདྨོའི་མཚོ་ཆེན་ནང་ཞུགས་ནས།།གཞུང་དོན་དང་དིར་སྒྲོགས་པའི
བུང་བ་སུ།།ཡོངས་འདུའི་ཤིང་བཞིན་འདི་ན་ཟླ་ཡིས་དབེན།།དེ་སླད་རྗོད་བྱེད་སྒྲིགས་དང་བརྗོད་བྱ་ལ།།རང་ལ་ཡིད་བརྟན་ཅུང་ཟད་མེད་གྱུར་ཀྱང་།།གཞན་གྱི་ཟེར་ཟློས་འབའ་ཞིག་རྗེས་འབྲང་བའི།།གཞུང་རྩོམ་སྒྲ་བརྙན་།
དེ་དག་ངལ་སོས་དང་།།ཟབ་པ་རླིང་དོན་བཟང་བདུན་ཅུའི་རིན་ཆེན་ཕྲེང་།།སྡེབ་ལགས་ཚིག་གི་སྲད་བུ་ལ་བརྒྱུས་ཤིང་།།ལུང་རིགས་གཟི་འོད་བརྒྱ་ཡིས་བསྟར་བ་ཡི།།བློ་གསལ་མགྲིན་པའི་རྒྱན་ཅིག་བདག
གིས་སྤེལ།།ངོ་མཚར་ལེགས་བཤད་གསེར་གྱི་ཕྲེང་བ་འདིས།།ཕྲག་དོག་ཚེར་མས་བློ་མིག་དཀྲུགས་པ་ཡི།།བླུན་པོ་རྣམས་ལ་དགའ་བ་མི་སྐྱེད་མོད།།རྣམ་དཔྱོད་ལུས་མཛེས་བརྩོན་པའི་གོས་ཀྱིས་སྡུད།།

རྒྱུལ་ཡུམ་རྒྱན་གྱིས་མཛེས་པ་སྐྱེད་འདོད་པའི།།བློ་གསལ་གཟུར་གནས་གང་གིས་འདི་མཐོང་ན།།དེ་ཡཱི་མོད་ལ་བཞིན་གྱི་དཀྱིལ་འཁོར་ནི།།འཛུམ་པའི་མདངས་ཀྱིས་ལྕམ་མེར་འགྱུར་བར་ངེས།།།།འདིར་འཇིག་ཚོགས་ལྔ་སྐྱེ་བོའི་རི་ཙ་
ཉིད་བུ་མཐོ་ལ་བརླིང་བས་ངོས་ཀུན་ནས་བསྐོར་ཅིང་།མ་རིག་པའི་མུན་པ་སྟུག་པོ་ཅན།ལྟ་བ་ངན་པ་སྣ་ཚོགས་པའི་འཁྲི་ཤིང་གིས་ཐར་པའི་ལམ་བསྒྲིབས་ལ།།ཕྲ་རྒྱས་ཀྱི་དུག་གི་ལྗོན་ཤིང་སྡུག་བསྔལ་གྱི་འབྲབ་བུ་ཡིད་དུ་མི་འོང་བ་སྟེར་
བས་དཀྲིགས་པ།སྲེད་པའི་ཆུ་ཀླུང་གི་འོབས་ཆེན་པོས་ཡོངསུ་འཁྱུད་པའི་འཁོར་བའི་འབྲོག་དགོན་པ་ཆེན་པོ་ལསྣ་ལུས་ཅན་མཐའ་དག་བསྒྲལ་ཏེ་ཉིད་ཀྱིས་སྐུ་ཉམ་སུ་བསྟར་བའི་འབྲས་བུ་མཆོག་ལ་འགོད་པར་བཞེད་པའི་ཐུགས་རྗེ་ཆེན་པོ་དང་།
ལྡན་པ།འགྲོ་བ་རྣམས་ཀྱི་སྐྱབས་དང་མགོན་དང་དཔུང་གཉེན་གྱི་མཆོག་ཏུ་གྱུར་པའི་བདག་ཅག་གི་སྟོན་པ་དེས་སྲིད་པའི་སྡུག་བསྔལ་བརྒྱ་ཕྲག་གཞོམ་པའི་ཐབསུ་སྐལ་བ་དང་ལྡན་པའི་གདུལ་བྱ་རྣམས་ལ་དམ་པའི་ཆོས་ཀྱི་བདུད་རྩི་ཇི་སྟེ།
ཅིཅིག་སྩལ་བ་རྣམས་ཀྱི་ནང་ནས་ཆོས་ཤིན་ཏུ་ཟབ་པ་དང་ལྡན་པ་ནི་རྒྱལ་བ་ཀུན་གྱི་བགྲོད་པ་གཅིག་པའི་ལམ་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་སྔ་རིན་པོ་ཆེ་ཉིད་ཡིན་ལ།འདིའི་དགོངས་པ་འགྲེལ་བའི་བསྟན་བཅོས་ལ་ཡང་དུ་མ་ཞིག།
ཡོང་ཀྱང་གཙོ་བོར་གྱུར་པ་ནི་ཤིང་རྟའི་གྲོལ་འབྱེད་ཆེན་པོ་བཞི་ཞེས་སྔ་མ་རྣམས་ལ་གྲགས་སོ།།དེ་ཡང་བདག་ཉིད་ཆེན་པོ་གླུ་སྒྲུབ་ཀྱིས་བསྒྲུབ་བྱ་བ་དེ་ན་དངོས་དང་སྒྲུབ་བྱེད་རྟོག་གེའི་རིགས་པ་བགོག་པ་གཉིས་ཀྱི་དབང་དུ་མཛད་ནས།དང་པོ་ལ།

རང་གཞན་གྱི་སྡེ་པ་ཐུན་མོང་དུ་འགོག་པ་དབུ་མའི་རྩ་བ།དེའི་རབ་བྱེད་དང་པོ་རྐྱེན་བརྟག་པ་ལས་འབྱོས་པ་རྩོད་པ་བཟློག་པ།རབ་བྱེད་བདུན་པ་སྐྱེ་གནས་འཇིག་པ་བརྟག་པ་ལས་འཕྲོས་པ་སྟོང་ཉིད་བདུན་ཅུ་པ།ཁང་སྡེ་གྱི་གྲུ།
འགོག་པ་རིགས་པ་དྲུག་ཅུ་པ་སྟེ་བཞི།སྒྲུབ་བྱེད་རྟོག་གེའི་ཚིག་དོན་བཅུ་དྲུག་འགོག་པ་ཞིབ་མོ་རྣམ་འཐག་སྟེ་ལྔའོ།།འདི་ལ་ཁ་ཅིག་ཐ་སྙད་གྲུབ་པའམ་རིན་ཆེན་ཕྲེང་བའཡ་ག་ལས་འཇིགས་མེད་བསྣུན་ནས་རིགས་ཚོགས་དྲུག་གི་གྲངས་དྡྷོ
གཞན་དག་སྟོང་ཉིད་བདུན་ཅུ་པ་ལུས་སུ་བྱས་ནས་རྩ་གེ་འཕྲོས་སུ་བྱེད་པ་ནི་འཁྲུལ་པར་ཁོང་དུ་ཆུད་པར་བྱའོ།།སློབ་དཔོན་ཆེན་པོ་ཕྱོགས་ཀྱི་གླང་པོས་མཛད་པ་འབྱམ་བསྡུས་པའི་གཙོ་བོའི་དོན་པོ་གཉིས་སུ་བསྡུས་ནས་སྟོན་པར
ན་མས་ཏེ་མོ་གཉིས་ནི།དེ་ཉིད་ལས།རྟེན་དང་དབང་དུ་བྱ་བ་དང་།།ལས་ནི་སྒོམ་པ་དང་བཅས་དང་།།རབ་དབྱེ་རྟགས་དང་ལྟུང་བ་དང་།།ཕན་ཡོན་བཅས་པར་ཡང་དག་བརྗོད།ཆེས་པ་ལྟར་རབ་དབྱེ་ཡ་སྟོང་ཉིད་བཅུ་དྲུག།སྒོམ་པ་ལ་རྣམ་གཡེང་ཟློ
་གིཉེན་པོར་བ།རྟེན་དབང་དུ་བྱ་བ་ལས་བརྟགས།ལྟུང་བ།ཕན་ཡོན་དང་དྲུག་རྣམས་སོ།།དེ་ལ་རྟེན་ནི་སྟོན་པའོ།།དབང་དུ་བྱ་བ་ནི་ཀྱང་སེམས་དང་ཉན་ཐོས་ཀྱི་འཁོར་རོ།།ལས་ནི་ཡུམ་ལ་ཇི་ལྟར་སྤྱོད་པའོ།།རྟགས་ནི་བདུད་ལས་།
ག་གི་རྟགས་སོ།།ལྟུང་བ་ནི་ཤེར་ཕྱིན་སྤངས་ནས་ངན་སོང་དུ་སྐྱེ་བའོ།།ཕན་ཡོན་ནི་སྟོང་གསུམ་རིན་པོ་ཆེ་སྣ་བདུན་གྱིས་བཀང་ནས་བྱིན་པ་བས་ཤེར་ཕྱིན་འདྲི་བ་སོགས་བསོད་ནམས་ཚེའོ།།མན་ངག་རྗེས་འབྲང་དུ་འབྲུ་མནན་པ་གཞནཿ།

ལ་ལྟུང་བའི་དོན་བདུན་ལས་ལ་བཤད་པ་ནི་སྔ་མ་དང་མི་མཐུན་ཞིང་སྟོང་ཉིད་བཅུ་དྲུག་ལ་རང་གི་མཚན་ཉིད་སྟོང་པ་ཉིད་ཀྱི་སྟེང་དུ་དངོས་པོ་མེད་པ་སྟོང་པ་ཉིད་དང་དངོས་པོ་མེད་པའི་ངོ་བོ་ཉིད་སྟོང་པ་ཉིད་བགྲང་རྒྱུ་ཡིན་པ་ལ་དང་པོ་དོར་ནས་མི་དམྱིགས་པ
སྟོང་པ་ཉིད་བགྲངས་པ་ནི་རྩ་བ་དང་འགལོ།།ཡུམ་རྒྱས་འབྲིང་གཉིས་དང་ཁྲི་བརྒྱད་སྟོང་པའི་རྒྱ་ཆེར་བཤད་པ་གཞུང་འགྲེལ་གནོད་འཇོམས་ཀྱིས་ནི་སྒོ་གསུམ་དང་རྣམ་གྲངས་བཅུ་གཅིག་གི་སྒོ་ནས་ཡུམ་འགྲེལ་པར་བྱེད་དོ།།དེ་ལ་སྒོ་གསུམ་ནི་གླེང་
གགཞིས་སྐབས་ཕྱེ་བའི་རྗེས་ལ་ཤཱ་རིའི་བུ་འདི་ལ་ཞེས་པ་ནས་བརྩོན་པར་བྱ་བའི་བར་གྱིས་མགོ་སྨོས་པས་གོ་བ་རྣམས་ལ།གང་གིས་གང་གི་ཕྱིར།གང་ལ།ཇི་ལྟར་བསླབ་ཚུལ་བཞི་སྟོན་པ་བསྡུས་ཏེ་བསྟན་པའི་སྒོ།དེ་ནས་རྣམ་མཁྱེན་རྫོགས་ཀྱི་བར་
གྱིས་རྣམ་པར་སྤྲོས་ན་གོ་བ་རྣམས་ལ་རྣམ་མཁྱེན་ལས་བརྩམས་ཏེ་རྣམ་པར་མི་རྟོག་པའི་ཤེར་ཕྱིན་བཟུང་ནས་དོན་དམ་པའི་ཚུལ་དུ་སྟོན་པ་འབྲིང་དུ་བསྟན་པའི་སྒོ།དེ་ནས་ཡོངས་སུ་རྫོགས་ཀྱི་བར་གྱིས་དྲང་དགོས་པའམ་ཚིག་ལ་འཆེལ་བ་རྣམས་ཀྱི་དོན་
དུ་ལམ་ཤེས་ལས་བརྩམས་ཏེ་རྣམ་པར་རྟོག་པ་དང་བཅས་པ་དང་རྣམ་པར་མི་རྟོག་པའི་ཤེར་ཕྱིན་བཟུང་ནས་ཀུན་རྫོབ་དང་དོན་དམ་པའི་ཚུལ་དུ་བསྟན་པ་རྒྱས་པར་བཤད་པའི་སྒོའོ།།རྣམ་གྲངས་བཅུ་གཅིག་ནི་དང་པོ་ཤཱ་རིའི་བུ་ལ་བཀའ་རྒྱལ་ནས་བཤད་
པཔའི་རྣམ་གྲངས་གཅིག་གོ།།དེ་ནས་རབ་འབྱོར་གྱིས་རྒྱས་པར་བཤད་པ་ནི་གཉིས་པའོ།།དེ་ནས་བརྒྱ་བྱིན་དང་།རབ་འབྱོར་དང་།བྱམས་པ་དང་།རབ་འབྱོར་དང་།བརྒྱ་བྱིན་དང་།རབ་འབྱོར་དང་།བྱམས་པ་དང་།རབ་འབྱོར་དང་།དེ་ནས་ཀུན་དགའ་བོ་ལ་བཀའ་སྩལ་

༅ནས་ཡོངས་སུ་གཏད་པའོ།།དེ་ལྟར་གནོད་འཇོམས་འདི་སྔོན་གྱི་ཡི་གེ་རྙིང་བ་རྣམས་ལས་ཁ་ཆེ་མཆེ་བའི་སྡེས་མཛད་པར་གྲགས་ལ།བྱིས་ཀྱི་མཁས་པ་ཁ་ཅིག་དུ་བཱིཿ།གཉེན་གྱི་གཞུང་འགྲེལ་ཡིན་ཏེ།དེ་ནས་གཞན་དུ་ལུང་དྲངས་པ་རྣམས
་སྣང་བ་དང་།འདི་ཡི་ཀླད་དུ་ཡང་།འདི་ཡི་གཞུང་འགྲེལ་གནོད་འཇོམས་བྱ་བར་འདོད།ཅེས་འབྱུང་བའི་ཕྱིར་ཞེས་བཞེད་ཅིང་།མཁས་པ་གཞན་དག་འདིར་ཉན་ཐོས་ཀྱི་སྐྱེས་བུ་ཆེན་པོའི་རྣམ་རྟོག་བརྒྱད་རྣམ་འགྲེལ་དུ་ཁ་འཕངས་ལ་དེ་བཙུན་པའི་རྣམ
གྲེལ་ན་ཡོད་པས་དབྱིག་གཉེན་གྱི་མ་ཡིན་ཞེས་ཟེར་རོ།།འོན་ཀྱང་ད་ལྟ་ཡུམ་གསུམ་གཞུང་འགྲེལ་གནོད་འཇོམས་ཞེས་པ་བམ་པོ་ཉེར་དགུར་བྱས་པ་ལོ་རྒྱུ་བ་ཆེན་པོ་ཡེ་ཤེས་སྡེས་བསྒྱུར་བ་དང་།འབུམ་ཆུང་པའི་གཞུང་འགྲེལ་གནོད་འཇོམས་ཞེས་པ
གྱུརགྱུ་གྱུ་བྱ་མེད་པ་སྔ་མ་ལས་ཉིས་འགྱུར་གྱིས་གླེགས་བམ་རྒྱས་པ་གཅིག་དང་གཉིས་སྲུང་ཞིང་སྔ་མ་ལ་དཀར་ཆག་འཕང་ཐང་མར་བམ་པོ་ཉེར་བདུན་ཞེས་འབྱུང་ཡང་ཉེར་དགུར་ཁོ་རང་ལས་འབྱུང་ངོ་།།ཕྱི་མ་འདི་འཕང་ཐང་གི་དཀར་ཆག་ཏུ་བརྩོན་པོ་ཁྱི་སྐྱོད
བ་ཅ་ན་གྱིས་མཛད་པ་འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་འབུམ་གྱི་རྒྱ་ཆེར་འགྲེལ་ཞེས་འབྱུང་བས་རྒྱལ་པོས་མཛད་པ་ཡིན་ནོ།།གང་ཡང་མན་ངག་རྗེས་འབྱུང་དུ་གསུང་འགྲེལ་ལས་ལོག་པའི་གཞན་རྣམས་ཀྱི་བཤད་པ་གཟུང་བྱ་མ་ཡིན་པ་ཉིད་དོ།།
གང་གི་ཕྱི་སློབ་དཔོན་ནི་མདོ་སྡེ་ལྔ་བརྒྱ་བཤད་པའི་ཕྱིར་འཕགས་པ་མགོན་པོ་བྱམས་པས་བཀའ་སྩལ་པ་དེ་བས་ན་ཇི་ལྟར་ཕྱིན་ཅི་ལོག་ཏུ་བཤད་པ་མཛད།བླ་མའི་མན་ངག་ལས།གཞུང་འགྲེལ་གནོད་འཇོམས་གསལ་པོར་བྱ་བར་འདོད།།ཅེས་ཀྱི་

བཤད་པའི་འཕགས་པ་ཐོགས་མེད་ཀྱི་ཞལ་སྠཱ་ནས་ཉིད་ཀྱི་མན་ངག་ལ་སྐྱབསུ་བྱེད་པ་ཡིན་ནོ་ཞེས་དང་།འདིའི་སླད་དུ།བླ་མའི་ལུང་གིས་བདག་ལ་ཕན་པའི་ཕྱིར།།འདི་ཡི་གཞུང་འགྲེལ་གནོད་འཇོམས་བྱ་བར་འདོད།ཆོསོ་པ་རྣམས་ཕུལ་ཚོར་སྨྲིག་
བ་ནུས་ན་ཡང་བརྩམ་པར་དམ་བཅའི་རྐང་པ་འདི་གཉིས་གནོད་འཇོམས་གཉིས་ཀ་ལ་ཁྱད་མེད་པ་དང་།མན་ངག་རྗེས་འབྲང་དུ་ཡང་ཉི་ཁྲིའི་གཞུང་འགྲེལ་ཞེས་གྲགས་ཀྱི་ཡུམ་གསུམ་གཞུང་འགྲེལ་ཞེས་པ་མི་སྣང་བ་དང་།ཉན་ཐོས་ཀྱི་སྐྱེས་པ།
ཆེཆེན་པོའི་རྣམ་རྟོག་བརྒྱད་རྣམ་འགྲེལ་དུ་ཁ་འཕངས་པ་དང་།ལྔ་བརྒྱ་ཐ་མའི་འགྲེལ་པར་བསྟན་པའི་གནས་ཚད་ལ་རང་ཉིད་ཀྱི་འདོད་པ་བཀོད་ནས།ཤན་ཏི་རཀྵི་ཏའི་བསམ་པ་ནི་ཞེས་ཞི་བ་འཚོའི་བཤད་ཡམས་མཛད་པའི་ཕྱིར་མཆེ་བའི་སྡེས་
རྣམས་པ་ཡིན་ནམ་སྙམ་སྟེ།བློ་གསལ་ཞིང་ཡིད་གཞུངས་པ་དག་གིས་དཔྱད་པར་བྱའོ།།གང་ལྟར་ཡང་འདིས་སེམས་ཙམ་དུ་བཀྲལ་ཞེས་གསུང་བ་ནི་ཆེས་མི་འཐད་པར་གོ་སྟེ།རྒྱས་པར་འོག་ཏུ་བསྟན་པར་བྱའོ།།རྒྱལ་བ་མ་ཕམ་པས་ཡུམ་གྱི།།
ལུས་དངོས་བརྒྱད་དོན་བདུན་ཅུར་དྲི་ལ་ཏེ་རྣལ་འབྱོར་པས་ཉམ་སུ་ལེན་པའི་རིམ་པ་དང་སྦྱར་ནས་མངོན་པར་རྟོགས་པའི་རྒྱན་མཛད་དོ།།དེ་ལྟར་ན་བཞི་པོ་འདིས་དགོངས་འགྲེལ་གཞན་ལ་མ་ལྟོས་པར་ཡུམ་གྱི་དགོངས་པ་རེ་འགྲེལ་པས་ཤིང་རྟའི་།
་འབྱེད་དོ་ཞེས་འཆད་དོ།།དེ་ལྟར་གྲགས་ཀྱང་བརྒྱད་སྟོང་དོན་བསྡུས་ཀྱི་བརྗོད་བྱའི་གཙོ་བོ་སྟོང་ཉིད་བཅུ་དྲུག་རྣམ་གཡེང་གི་རྟོག་པ་བཅུའི་གཉེན་པོར་སྒྲུབ་པ་ལ་གདམས་པའི་མདོའི་འགྲེལ་ཚུལ་དང་།ཤེས་རབ་ཕ་རོལ་ཕྱིན་པར་ནི།།བསྟ།

པ་གསུམ་ལ་ཡང་དག་བརྟེན།།བརྟགས་པ་དང་ནི་གཞན་དབང་དང་།།ཡོངས་སུ་གྲུབ་པ་ཁོ་ནའོ།།མེད་ཅེས་བྱ་ལ་སོགས་ཚིག་གིས།།བཏགས་པ་ཐམས་ཅད་འགོག་པ་སྟེ།།སྒྱུ་མ་ལ་སོགས་དཔེ་རྣམས་ཀྱིས།།
གཞན་གྱི་དབང་ནི་ཡང་དག་བསྟོན།།རྣམ་པར་བྱུང་བ་བཞི་ཡིས་ནི།།ཡོངས་སུ་གྲུབ་པ་རབ་ཏུ་བསྒྲགས།།ཤེས་རབ་ཕ་རོལ་ཕྱིན་པར་ནི།།སངས་རྒྱས་ཀྱིས་ནི་གཞན་བསྟན་མེད།།ཅེས་ངོ་བོ་ཉིད་གསུམ་གྱིས་མདོ་འགྲེལ་ཚུལ་རྣམས་རིམ་པ
ལྟར་དབུས་མཐའ་དང་ཐེག་པ་ཆེན་པོ་བསྡུས་པ་ཇི་ལྟ་བ་བཞིན་སྣང་བས།བྱམས་ཆོས་ལས་ལོགསུ་སྲོལ་བཏོད་པ་མིན་ཞིང་།གཞུང་འགྲེལ་ནི་སྟོང་ཉིད་བཅུ་དྲུག་དང་སྐྱེ་འགག་ཀུན་བྱང་མེད་པའི་སྐབས་སུ་རྩ་ཤེའི་ལུང་དྲངས་ནས་ཀླུ་སྒྲུབ་།
ཞབས་ཀྱི་རིགས་པ་ཇི་ལྟ་བ་བཞིན་དུ་འཆད་འདོད་པར་འདུག་པས།ཀླུ་སྒྲུབ་ཀྱི་རིགས་ཚོགས་ལས་བཤད་སྲོལ་ཟུར་དུ་བྱེད་པ་མ་ཡིན་ནོ།།དེའི་ཕྱིར་སློབ་དཔོན་ཆོས་ཀྱི་བཤེས་